#

#

#

#

#  L A T V I J A S R E P U B L I K A S

##  A M A T A S N O V A D A P A Š V A L D Ī B A

Reģ.Nr. LV90000957242

“Ausmas”, Drabešu pagasts, Amatas novads, LV-4101, Tālrunis: 64127935, fakss: 64127942, e-pasts: amatasdome@amatasnovads.lv,

# A/S „SEB banka” konta Nr. LV52 UNLA 0050 0000 1330 1, A/S SWEDBANK konta Nr. LV 41 HABA 0551 0002 8950

AMATAS NOVADA PAŠVALDĪBAS

DOMES ĀRKĀRTAS SĒDES PROTOKOLS

**Nr. 22**

Amatas novada Drabešu pagastā 2020. gada 8. decembrī

Domes sēde sasaukta un atklāta plkst. 10.00

**Domes sēdi vada:** Amatas novada domes priekšsēdētāja Elita Eglīte.

**Piedalās deputāti:** Elita Eglīte, Andris Jansons, Linda Abramova, Teiksma Riekstiņa, Valda Veisenkopfa, Arnis Lemešonoks, Inese Varekoja, Edgars Jānis Plēģeris, Vita Krūmiņa, Āris Kazerovskis, Jānis Kārkliņš.

**Nepiedalās deputāti:** Mārtiņš Andris Cīrulis (darba apstākļu dēļ), Tālis Šelengovs (darba apstākļu dēļ), Guna Kalniņa-Priede (darba apstākļu dēļ), Ēriks Bauers (darba apstākļu dēļ).

Ņemot vērā, ka ar Ministru kabineta 06.11.2020. rīkojumu Nr. 655 “Par ārkārtējās situācijas izsludināšanu” visā valsts teritorijā izsludināta ārkārtējā situācija no 2020. gada 9. novembra līdz 2021. gada 11. janvārim, lai samazinātu atkārtotu Covid-19 infekcijas izplatību Latvijā, domes ārkārtas sēde notiek tiešsaistē videokonferences režīmā (*Microsoft Teams*).

**Piedalās pašvaldības darbinieki:** Teritorijas attīstības un nekustamā īpašuma nodaļas projektu vadītāja Zane Pīpkalēja, datorsistēmu un datortīklu administrators Gints Gārša.

**Protokolē:** lietvede Dinija Baumane

1. **Par izmaiņām projekta “Pakalpojumu infrastruktūras attīstība deinstitucionalizācijas plāna īstenošanai Amatas novada Spārē” finansējumā.**

**1.§**

**Par izmaiņām projekta “Pakalpojumu infrastruktūras attīstība deinstitucionalizācijas plāna īstenošanai Amatas novada Spārē” finansējumā**

ZiņoTeritorijas attīstības un nekustamā īpašuma nodaļas projektu vadītāja Z. Pīpkalēja

Izsakās E. Eglīte, A. Jansons

Atbilstoši Darbības programmas “Izaugsme un nodarbinātība” 9.3.1. specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” projektu iesniegumu otrās atlases kārtasnosacījumiem un 2019. gada 26. aprīlī noslēgtajam līgumam starp Centrālo finanšu un līgumu aģentūru un Amatas novada pašvaldību Amatas novada pašvaldība īsteno projektu “Pakalpojumu infrastruktūras attīstība deinstitucionalizācijas plāna īstenošanai Amatas novada Spārē”. Projekta iesniegumā paredzētas darbības pakalpojumu infrastruktūras uzlabošanai Amatas novada Spārē saskaņā ar Vidzemes plānošanas reģiona deinstitucionalizācijas plānā 2017.-2020. gadam minēto.

Saskaņā ar grozījumiem Vidzemes plānošanas reģiona deinstitucionalizācijas plānā 2017.-2020. gadam, kas apstiprināti ar Sociālo pakalpojumu attīstības padomes 2020. gada 27. novembra lēmumu Nr. 39, ir apstiprinātas plānotās sabiedrībā balstītu sociālo pakalpojumu infrastruktūras izmaksas, nosakot, ka Amatas novada pašvaldības kopējās sabiedrībā balstītu sociālo pakalpojumu infrastruktūras izmaksas ir 562 322,24 EUR, no kurām ERAF finansējums ir 289 274,24 EUR, valsts budžeta dotācija pašvaldībām 11 437,60 EUR, valsts budžeta finansējums 45 901,26 EUR, pašvaldības finansējums 215 709,14 EUR.

Izvērtējot iepriekš minēto, kā arī pamatojoties uz likuma „Par pašvaldībām” 15. panta pirmās daļas 7. punktu un Amatas novada pašvaldības Attīstības programmas 2013.-2019. gadam Investīciju plānu,

**Amatas novada dome**, atklāti balsojot (**PAR** – 11: Elita Eglīte, Andris Jansons, Linda Abramova, Teiksma Riekstiņa, Valda Veisenkopfa, Arnis Lemešonoks, Inese Varekoja, Edgars Jānis Plēģeris, Vita Krūmiņa, Āris Kazerovskis, Jānis Kārkliņš; **PRET** – nav; **ATTURAS** – nav), **nolemj:**

1. Apstiprināt, ka Amatas novada pašvaldības kopējās izmaksas projektā “Pakalpojumu infrastruktūras attīstība deinstitucionalizācijas plāna īstenošanai Amatas novada Spārē” sabiedrībā balstītu sociālo pakalpojumu infrastruktūras izveidošanai ir 562 322,24 EUR (pieci simti sešdesmit divi tūkstoši trīs simti divdesmit divi *euro* un 24 centi), no kurām ERAF finansējums ir 289 274,24 EUR (divi simti astoņdesmit deviņi tūkstoši divi simti septiņdesmit četri *euro* un 24 centi), valsts budžeta dotācija pašvaldībām 11 437,60 EUR (vienpadsmit tūkstoši četri simti trīsdesmit septiņi *euro* un 60 centi), valsts budžeta finansējums 45 901,26 EUR (četrdesmit pieci tūkstoši deviņi simti viens *euro* un 26 centi), Amatas novada pašvaldības finansējums 215 709,14 EUR (divi simti piecpadsmit tūkstoši septiņi simti deviņi *euro* un 14 centi).
2. Amatas novada pašvaldības līdzfinansējumu paredzēt no Amatas novada pašvaldības 2020. gada un 2021. gada budžeta līdzekļiem.
3. Atbildīgais par lēmuma izpildi Amatas novada pašvaldības projektu vadītāja Zane Pīpkalēja.

**Ārkārtas sēdes jautājums izskatīts.**

**Kārtējā domes sēde: 2020. gada 23. decembrī plkst. 15.30.**

Sēde slēgta plkst. 10.08

Sēdes vadītāja Elita Eglīte

 08.12.2020.

Sēdes protokolists Dinija Baumane